Виаграта помага при болезнена менструация - bolenzdrav.com\nВиаграта помага при болезнена менструация\nВиаграта се оказа отлично средство за справяне с болките по време на менструация, пише „Нюз трак Индия“, като се позова на източници от Медицинския колеж „Пен Стейт“ и болницата „Нова градиск“. Дисменореята е една от най-разпространената причина за тази болка. Това е състояние, което възниква в дните на месечния цикъл.\nОплакванията са за болки ниско в стомаха, обща слабост, гадене, главоболие, световъртеж и отпадналост. Коремът е подут, апетитът липсва. Може да има и повишена температура, повръщане.\nМиомата засяга всяка трета жена у нас\nВиаграта съдържа силденафил. То позволява на съдовете да се разширяват. По време на проучване е тестван ефекта му върху 25 жени с умерена или тежка форма на дисменорея между 18 и 35 г. Те получили таблетка силденафил, приложена вътревлагалищно. Още толкова били като контролна група. А тях им дали пласебо – безвредна таблетка без активни съставки. Резултатът показа, че в основната група, която тествала истинска виагра, болката изчезвала след 4 часа, при това без никакви странични ефекти.\nПо мнение на специалистите препаратът намалява болката, като увеличава притока на кръв. Кръвотечението обаче се увеличавало и в двете групи, така че засега учените не могат да обяснят точния механизъм на въздействие на съединението.


Дата на обновяване:06.12.2009\nТранзистормер без стрелкова система Д.Р.\nМлад Конструктор 1981/2/стр. 5\nНа младия конструктор предлагаме схемата на практичен транзистормер без стрелкова система. С потенциометрите P1 или P2 токът в базата на изпитвания транзистор Тх се изменя така, че върху колекторния товар R5 да се получи пад на напрежение 2,5 V. Toва напрежение се сравнява в компаратора ОУ с фиксираното напрежение, получено от делителя R6, R7. Koгато двете напрежения, подадени в двата входа на компаратора се изравнят, в изхода се получава светване или изгасване на светодиода Д1. Компараторът е изграден с операционен усилвател МА741. Базовият ток се регулира чрез P1 + R4 (за beta от 10 до 300) или чрез P2 + R3 (за beta от 250 до 950). Двата обхвата се превключват чрез ключа К3. Базовата верига се захранва от делителя R1, R2. С ключа К2 се получава необходимият за NPN или PNP транзистори поляритет на захранващо напрежение.\nВ уреда не е предвидено измерване на обратния колекторен ток, тъй като днес любителите предпочитат силициевите транзистори, а техният обратен колекторен ток е нищожен.\nС предложения уред може да се измерват коефициентът на усилване по ток beta както на маломощни и средномощни, така и на мощни транзистори. Точността е около 5%, което е напълно достатъчно за повечето радиолюбителски схеми.\nГрадуировката на потенциометрите Р1 и Р2 може да стане по формулата R (kOm) = 1,56*beta, откъдето са съставени двете градуировъчни таблици.\nВолтметър със светодиод Валери Пенев\nМлад Конструктор 1986/5/стр. 15, 16\nНа вниманието на нашите млади читатели предлагаме една интересна схема на постояннотоков волтметър, в който вместо стрелкова измервателна система е използван светодиод за отчитане на резултата. Може би някой ще се усъмни в точността на подобен прибор, ако очаква оценяване на резултата да се извършва по силата на светене на светодиода. Без съмнение, точността на един такъв прибор няма да бъде достатъчна дори за целите на елементарно любителско конструиране. Ние обаче ви предлагаме една друга, по – интересна идея. На вашия волтметър ще има потенциометър, чиито плъзгач ще трябва да завъртите, след като сте включили към устройството изследвания сигнал. Когато светодиодът светне, по положението на плъзгача вие ще можете да оцените стойността на измерваното напрежение. Интересна идея, нали? Принципна схема на електронния волтметър със светодиодно отчитане, работещ на принципа на компаратора, е показан на фиг. 1. Изследваното постоянно напрежение се подава към входните клеми Ux. Входното съпротивление на волтметъра се определя основно от стойността на резистора R1. В еквивалентната схема на входния сигнал участват още съпротивлението на резистора R2, преходното съпротивление на емитерния преход на първия транзистор Т1, част от съпротивлението на потенциометъра П1 и на резистора R4. Общото входно съпротивление на волтметъра е по – голямо от 70 кОm, което задоволява напълно целите на любителската работа по радиоелектроника.\nТранзисторът Т1 изпълнява ролята на сравняващо устройство. Постоянното напрежение Ux се сравнява с потенциала спрямо маса на плъзгача на потенциометъра П1. Плъзгачът на потенциометъра постепенно се придвижва в посока към резистора R4. Koгато задаващото напрежение стане с 0,7 V по – малко от напрежението Ux, транзисторът Т1 се отпушва. Протича ток от положителната захранваща шина през резистора R7, през емитерния преход на транзистора Т2, през резистора R5, през отпушения транзистор Т1, през долната част на потенциометъра П1 и през резистора R4 към маса. Транзисторът Т2 се отпушва, което води до насищането на Т3. Светодиодът СД светва и показва, че напрежението Ux има стойност, отговаряща на положението на плъзгача на потенциометъра.\nЗа точната работа на измервателното устройство е важна повтаряемостта на положенията на плъзгача на потенциометъра за стойностите на задаващото напрежение, при които транзисторите Т2 и Т3 се отпушват и се запушват. За форсиране на преходните процеси на отпушване на транзисторите са включени кондензаторите С1 и С2, които ускоряват насищането на Т2 и Т3. Благодарение на резисторите R6 и R9 двата транзистора се запушват по – бързо.\nУстройството се захранва с две батерии по 9 V. Възможно е да се използват две миниатюрни батерии тип „6F22” (“Kронa”). Стабилизирано захранване на волтметъра не е необходимо. Единственият възел, който се нуждае от точна стойност на напрежението, е задаващото напрежение за сравнение. За да не зависи то от напрежението на батериите, предвиден е стабилизатор на напрежение с помощта на ценеровия диод Д1. Токът през Д1 се ограничава от резистора R11.\nObръщаме внимание, че за качествена работа на волтметъра е необходимо транзисторът Т1 да бъде с голямо усилване. Вместо посочения транзистор на фиг. 1, може да се използва един от следните типове: 2Т3167С, ВС109F, BC107E и др. За потенциометъра П1 е желателно да се използва многооборотен елемент с линейно разпределение на съпротивителния слой.\nНачинът за настройване на устройството е следният> Потенциометърът се поставя в положение, при което плъзгачът му е свързан към резистора R3. Kъм клемите Ux се подава някакво известно напрежение в границите от 2 до 10 V. След подаване на захранване с ключа К, плъзгачът на потенциометъра започва бавно да се придвижва към другия край. В положението на потенциометъра, при което светодиодът се запали, върху скалата около него се поставя означение със стойността на известното напрежение. Правят се още такива опити с други различни, известни стойности на напрежението, подадено на клемите Ux. По този начин се тарира скалата на потенциометъра на волтметъра. Ако е използван линеен потенциометър, тарирането става много лесно. Обръщаме внимание, че усилвателят, образуван от транзисторите Т2 и Т3, има известен хистерезис и затова стойността на напрежението, при която светодиодът превключва от светнало в загасено положение, не отговаря на действителната стойност на измерваното напрежение. За това, ако при подаване на входния сигнал, светодиодът се окаже включен, потенциометърът П1 се придвижва в положение към резистора R3, докато светодиодът загасне и след това се придвижва в обратна посока, при което се отчита измерваната стойност на положението на плъзгача на потенциометъра.\nТочността на волтметъра зависи главно от качествата на транзистора Т1 и на потенциометъра П1. При използване на транзистор с усилване над 200 и на хеликоидален потенциометър, волтметърът може да измерва напрежения в границите от 2 до 10 V с точност 0,1 V.\nЛинеен индикатор на мощността В. Божинов\nМлад Конструктор 1986/5 стр.16, 17\nИзвестно е, колко полезна и необходима е индикацията на изходната мощност на усилвателя. Така освен акустичен ще имаме и оптичен контрол на мощността.\nПредлаганата схема има линеен нивоиндикатор е много проста и съдържа само няколко резистора, диода и една измервателна система. По принцип този индикатор може да се използва при всеки нискочестотен усилвател. На схемата той се включва към усилвател с изходна мощност 200 W върху товар 4 Om.\nИндикаторът притежава два обхвата на измерване, превключени чрез ключа К – 200 W и 50 W. Mощността се индикира от обикновена измервателна система 1 mA.\nСхемата на индикатора можеше да бъде и по – проста, ако се откажем от линейността на скалата. Както е известно, между изходната мощност и изходното напрежение на един усилвател съществува квадратична зависимост:\nP = (Uef * Uef)/Rвг\nОт друга страна, една нелинейна скала затруднява доста отчитането. Ето защо изходното променливо напрежение от усилвателя се подава през съпротивителен делител на диоден изправителен мост. Превръщането от квадратична в линейна зависимост става благодарение на типичната волтамперна характеристика на германиевия диод. Докато напрежението на диодния мост не е преминало стойността 1,4 V, в сила е следната зависимост: токът през диода е пропорционален на квадрата на изходното напрежение. Ако този ток се измери с измервателна система, ще се получи (естествено след настройка) измерител на мощността с почти линейна скала. Обхватът до 50 W дава възможност за по – точно измерване на малки мощности.\nНастройка: На входа на усилвателя се подава сигнал от тонгенератора с честота 1 кHz, a в изхода на усилвателя се включва индикаторът. За да се избягнат някои неудобства, добре е високоговорителят да се изключи. Паралелно на индикатора се включва волтметър на обхват за променливо напрежение. Ключът К се поставя на обхват 200 W. Завърта се леко потенциометъра за сила на звука и се следят показанията на волтметъра и индикатора. При показание 28,3 V на волтметъра, и при товар 4 Om това съответства на изходна мощност 200 W. С потенциометъра R6 отклонението на стрелката се настройва на последното деление.\nСлед това потенциометърът за сила на звука се връща малко назад, докато волтметърът покаже 14,1 V, koeто отговаря на мощност 50 W. Ключът К се поставя на обхват 50 W и чрез R4 стрелката на измервателната система се настройва на крайно отклонение. С това настройката завършва и нивоиндикаторът е готов за работа.\nЛюбителски характериограф за транзистори инж Александър Савов\nМлад Конструктор 1983/7/стр. 3,4\nВсеки любител мечтае да има в своята лаборатория характериограф, който ще му помага в избора на транзистори с желаните параметри. Ще кажете, че съществуват толкова много варианти на тестери за транзистори, с чиято помощ могат да се оценяват транзистори. Но друго си е да се видят изписани върху екрана характеристиките на транзистора. Тези характеристики дават много по – точна и пълна информация за техните параметри. С досега предлаганите (и на страниците на сп. „Млад Конструктор”) тестери за транзистори можеше да се определи статичният коефициент на усилване по ток beta, типът на транзистора – дали е NPN или PNP, и общо дали транзисторът не е повреден.\nЕдинственото условие, за да действа предлаганият характериограф (освен изправните елементи и правилен монтаж, е наличието на осцилоскоп. И така на притежателите на осцилоскопи даваме възможност за нови измервания с този, също така много необходим, универсален уред.\nВсъщност върху екрана на осцилоскопа ще се изписва зависимостта на колекторния ток Ic от напрежението „колектор – емитер” Uce при различни базисни токове Ib. Избрани са 5 различни базисни тока: 0,75 мкА; 4,5 мкА; 8 мкА; 12 мкА; 17 мкА (фиг. 2). От осцилограмата (картината върху екрана) може да се определи направо работното напрежение, както и изходното съпротивление на транзистора (след малки математически изчисления). Определянето на коефициента на усилване по ток beta с предлагания характериограф, както и подбирането на транзистори с еднакви параметри, става много по – точно и леко.\nОписание на схемата На фиг. 1 е показана принципната схема на характериографа. Изпитваният транзистор е отбелязан с ИТ. Между входа „Y” и “маса (общ проводник)” на осцилоскопа е включен резисторът R8, koйто е и работното съпротивление на ИТ. Падът на напрежение върху него, според закона на Ом, дава информация за тока през изпитвания транзистор (Ic на ИТ). Следователно по вертикалната ос „Y” на графиката ще се отчита Ic. Емитерът на ИТ е свързан към входа „Х” на осцилоскопа и следователно по оста „Х” на графиката ще се изобразява Uce.\nKak се получават кривите върху екрана? Към изпитвания транзистор ИТ се подават две напрежения: стъпалообразно с пет степени към неговата база и трионообразно – към неговия колектор. Колекторното напрежение се изменя бързо с такава честота, че върху екрана на осцилоскопа картината от петте характеристични линии за петте различни базисни тока е „неподвижна” за окото.\nДвата вида напрежения се генерират от астабилен мултивибратор, изграден с транзисторите Т1 и Т2. Честотата на генерациите е 1 кHz. В изхода на мултивибратора се получават правоъгълни импулси, а трионообразното напрежение се получава просто чрез интегриране с помощта на R5 – C4.\nСтъпалообразното напрежение се създава малко по – сложно. През времето, когато импулсът от мултивибратора е с високо ниво, кондензаторът С5 се зарежда през диода Д1 почти до стойността на захранващото напрежение. През времето, когато импулсът е с ниско ниво, кондензаторът С5 започва да се разрежда и да управлява транзистора Т3. Вследствие на този разряд, потенциалът на емитера на транзистора Т4 малко се понижава. Кондензаторът С6 се зарежда с тази разлика в напреженията. Всеки следващ импулс от мултивибратора, следователно води до стъпалообразно намаляване на потенциала на емитера на Т4. И този процес продължава до тогава, докато транзисторът Т4 се отпуши напълно, а с това транзисторът Т5 навлиза в активен режим. В този момент кондензаторът С6 бързо се разрежда и процесът започва отначало.\nСтъпалообразното напрежение се подава през резистора R7 в базата на изпитвания транзистор ИТ. Броят на степените на стъпалообразното напрежение зависи от отношението на стойностите на кондензаторите С5/С6. При посочените на фиг. 1 стойности, броят им е точно 5. Броят на стъпалата може да се измени с промяна на стойността на С6. Все пак изборът на 5 стъпала е компромис между добрата възможност за отчитане на интересните параметри (особено усилването) и площта на екрана на осцилоскопа (любителските осцилоскопи са обикновено с по – малки по площ екрани).\nС предложения характериограф може да се изпитват само NPN – транзистори. Но този проблем се решава лесно като схемата се изгради втори път (елементите не са чак толкова много и си струва да се направи). В “PNP” – варианта за Т1 – Т4 и Т6 се използват ТUP (универсални силициеви PNP – транзистори, напр. 2Т3841, BC177 и др.), а Т5 е TUN (универсални силициеви NPN – транзистор, напр. 2Т3107, 2T3502 и др.). Полярността на кондензатора C1, диодът Д1 и захранващото напрежение трябва да се обърне.\nСъс схемата може да се тестват естествено и диоди. Изпитваният диод се свързва с анода си към R8 (т. „маса (0бщ проводник”, а с катода си – към „масата” на захранването (т.”Х”). Върху екрана може да се види графичната зависимост на тока от напрежението.\nНа фиг. 3а е показана печатната платка, а на фиг. 3б – разположението на елементите от схемата.\nСхемата консумира много малко и може да се захрани с батерии. Ако се използва стабилизиран токоизточник, напрежението, трябва да бъде много добре филтрирано.\nСигналоподавач с нестандартно захранване Красимир Клисарски\nМлад Конструктор 1993/10/стр. 19\nЗа нестандартен токоизточник служат две метални пластинки А и Б, забити в ябълка. По този начин се получава галваничен елемент. Електродвижещото напрежение е няколкостотин миливолта и на практика е достатъчно за нормалното действие на схемата. Пластинката А е от желязо, а Б – от мед. Техните размери са показани на фиг. 1. Дебелината на материала е 1 mm. За по – лесното забиване в ябълката, пластинките са заострени. Те отстоят една от друга на разстояние 2 mm, но то не е критично.\nТака например схемата ще работи и ако отстоят помежду си на 20 mm. Описаното захранване на практика се нуждае от резен ябълка. Схемата на сигналоподавача е показана на фиг. 2. Той представлява блокинг – генератор с товарна намотка за извеждане на изходния импулс. Минималното захранващо напрежение, с което работи схемата, е 0,1 V. Затова в схемното решение е употребен германиев транзистор. Той може да бъде заменен с SFT 306, SFT 307, SFT 353 и др.\nТрансформаторът е навит на Ш – образен магнитопровод със сечение 0,5 см кв. Намотките са навити с проводник ПЕТ или ПЕЛ с диаметър 0,11. Първичната има среден извод и съдържа 2 х 400 навивки, а вторичната – 650 навивки.\nСхемата се оживява по следния начин. Поставя се телефонна слушалка тип КТД-1 паралелно на вторичната намотка на трансформатора. Подава се захранване от стабилизаран токоизправител от порядъка на 0,5 V. Kъм плюсовата клема на токоизточника се свързва медната пластинка Б, а към минусовата – желязната А. Ако няма грешка в монтажа и елементите са изправни, схемата заработва веднага. Ако звуковата честота не е приятна, може да се промени стойността на резистора R1. При увеличаване на стойността му , честотата намалява. Същият резултат може да се получи и с изменение на стойността на С1. Работоспособността на схемата се изпробва с резен ябълка. Звукът е сравнително слаб, защото консумираната мощност е малка. Изходният сигнал е от порядъка на стотина миливолта и в болщинството случаи е предостатъчен. Кондензаторът С2 е прехвърлящ.\nСхемата се монтира на малка печатна платка от двустранно фолиран стъклотекстолит с дебелина 2 mm. Графичният оригинал и разположението на елементите са показани на фиг. 3а, б и 3в съответно. Пластинката А е запоена към широката ивица фолио на фиг. 3а, а Б – откъм тази на фиг. 3б.\nСлед работа на сигналоподавача пластинките се избърсват с мокра кърпа и се подсушават с тоалетна хартия.\nИзходното напрежение на сигналоподавача е линейна функция на захранващото. Ако вместо нестандартното захранване се употреби галваничен елемент или акумулатор, последователно в захранващата верига трябва да се постави ключ. В този случай пластините отпадат. Схемното решение работи надеждно със захранване до 12 V.\nRLC – измервателен мост инж. Александър Савов\nМлад Констеуктор 1985/6/стр. 8-10\nНа фиг. 1 е показана блоковата схема на предлагания измерителен мост. Генератор Г осигурява определен променливотоков сигнал към измерителния мост. Едното рамо на този мост се състои от измервания резистор, бобина или кондензатор (Zx) и съответно еталонен импеданс (Zет). Другото рамо на моста се изгражда от един резистор ( R ) и един потенциометър (Р). Напреженията във възловите точки на всяко рамо се изправят и подават на компаратор К, чийто изходен сигнал управлява два светодиода. Ако напреженията не са еднакви, единият от двата светодиода светва. Ако посредством Р мостът се уравновеси, тогава светват и двата светодиода. В този случай стойността на измервания резистор, бобина или кондензатор може да се определи от известната стойност на Zeт и позицията на Р.\nСледователно за Zет са необходими няколко точни резистора, бобини или кондензаториюа, а потенциометърът Р е снабден със специална скала.\nНа фиг. 2 е показана електронната схема на RLC – измерителния мост. Отделните блокове от фиг. 1 лесно могат да се видят тук. С транзисторите Т1, Т2 и Т3 е изграден генераторът. И понеже от него се изисква известна „мощност”, Т3 е снабден с малък радиатор. Честотата на генериране (18 кHz) е избрана компромисно, тъй като по – високата честота би била много удобно за измерване на по – малки бобини и кондензатори, докато по – ниската честота пък е благоприятна за по – големи кондензатори и бобини.\n„Долната” част на моста се изгражда от резистора R11 (на мястото на R от блоковата схема) и R7 и R8 (на мястото на Р). В другото рамо на моста се виждат клемите на измерваните елементи Rx, Cx и Lx.\nРамото с еталонните елементи тук е изградено с набор от точни елементи за всеки тип измервания.\nВ схемата са показани по 7 елемента, което отговаря на измерване в 7 обхвата. С ключа П4 може да се избира между измерване на R, L или С, а с П1, П2 и П3 се избира съответния обхват. От табл. 1 може да се видят границите на измерване на всеки един обхват. Единствено на обхватите с L7, C11 и R7 има известни промени. За L7 е нужна бобина със стойност 1 H. По принцип такива стойности има, но не е лесно да се намерят. А обхват до 100 mH не е никак лош, поради което тук се отказваме от L7.\nПри С11 и R21 проблемът е друг. В съответните обхвати, капацитетите и съпротивленията на свързващите проводници вече играят известна роля. Един тример при С11 ще компенсира тяхното влияние. За съжаление, подобно нещо не става при R21, поради което ще трябва да се лишим и от R21 и да се задоволим с обхват до 1 Mom.\nС ОУ1 и ОУ2 и съответните им диоди са изградени изправителите от блоковата схема. Изходните сигнали от двата ОУ постъпват във входовете на ОУЗ, включен като компаратор. Компараторът от своя страна управлява чрез Т4 и Т5 двата светодиода.\nИзграждане. Елементите от моста се монтират върху печатна платка, която не показваме, за да дадем възможност на конструкторите да използват различни по тип и размери елементи, както и различни конструктивни решения. Все пак на фиг. 3 даваме идея за оформление на лицевия панел на уреда.\nИзводите на измервателните клеми трябва да са с възможно най – къси проводници. Важни са и правилните скали за различните превключватели и на R8. Moже да се използват скалите от фиг. 3. Вижда се, че R8 е снабден с двойна скала, тъй като потенциометърът се върти по един начин при измерване на R и L, а по друг – при С.\nИзмерването става в следния ред. Елементът се включва към измервателните клеми с възможно най – къси свързващи проводници. С ключа П4 се избира какво ще се мери. След това чрез съответния ключ (за R, L или С) се избира подходящ обхват на измерване. Ако нямате представа за стойността, тогава превключете на най – голям обхват. И накрая R8 се върти дотогава, докато не светнат двата светодиода. Ако това не стане, тогава се минава на по – ниския обхват. След като и двата светодиода светнат, от скалата на R8 се отчита стойността и се умножава с корекционен коефициент. И това е точната стойност на измервания елемент.\nНастройка. Най – напред се настройва офсетния ток на ИС3, като изводите 2 и 3 на ИС3 се дават накъсо (например с отвертка) и R13 се върти дотогава, докато и СД1 и СД2 изгаснат.\nТрябва да се има предвид, че постигнатата точност на измерване от уреда по принцип зависи от точността на използваните еталонни елементи.\nВъв всички обхвати, с изключение на 100 к – 1 М; 1 pF – 10 pF и 0,1 H – 1 H скалата на R8 е достатъчно линейна. В тези обхвати може да се направи настройка, с помощта на точен еталонен елемент, като останалата част от скалата е автоматически готова.\nЗа работа с „нелинейните” обхвати се изисква все пак скала (например от прозрачно фолио). Така например, при измерване на големи R мястото на ( безкрайност ) не се намира в края, а на около 3/4 от пълната скала. Същото важи и за 0 – та на кондензаторния обхват. На обхвата за измерване на бобини 0 – та не е в началото на скалата, а някъде на около ¼ от началото.\nИ понеже в тези обхвати скалата на R8 винаги се настройва, необходими са няколко еталонни елемента от този порядък.\nИ накрая нещо по проблема с С11. Поради винаги големия капацитет на проводниците, за С11 трябва да се намери кондензатор със стойност 6,8 pF, към който паралелно е включен тример със стойност 3 pF. В измервателните клеми се поставя един точен кондензатор 10 pF и се настройва с тримера, докато на най – дясното отклонение се получи точно 10 pF.\nЗахранването на измерителния мост е показано на фиг. 4. Схемата е най – обикновена, поради което не се спираме на нея.\nВолтметър с разтеглена скала Красимир Клисарски\nРадио телевизия електроника 1992/9/стр.22, 23\nНаличието на волтметър в автомобила е допълнително удобство. Заедно с контрола на напрежението на генератора на генератора може да се следи и състоянието на контактния ключ. Нещо повече, от показаното на волтметъра може да се контролира и работата на регулатора на напрежението. В автомобил с електрическа инсталация за напрежение 12 V, изменението на напрежението е в определени граници 8 – 16 V. Използването на класически волтметър с обхват от 0 до максимална стойност на измерваното напрежение не е рационално, тъй като грешката при отчитане на малки изменения е сравнително голяма.\nПредлаганото устройство (фиг. 1) дава възможност да се използва по – голяма част от скалата на уреда и представлява волтметър с разтеглена скала. За да се елиминира неточността при измерване в първите 15% от скалата и да се контролира напрежението на силно разредената акумулаторна батерия в стандартен режим, е избрана минимална стойност 5 V. Tя се осигурява в изхода на интегралния стабилизатор DA1 тип 7805. При входно напрежение 15 V падът на напрежение върху измервателната система ИС и допълнителния резистор R1 е 10 V. Използваният стрелкови индикатор е малогабаритен тип МР 40 – 100 мкА, но може да се използва и милиамперметър, допълнителното съпротивление за който се изчислява по формулата\nR1 = 10/Iu - Ru,\nКъдето Iu и Ru са съответно номиналният ток и вътрешното съпротивление.\nУстройството се калибрира с помощта на образцов волтметър с клас на точност 1,5 (фиг. 2). При долно положение на плъзгача на потенциометъра RP1 се проверява напрежението на изхода на DA1 спрямо маса. Ако е 5 +/- 0,1 V, чипът е подходящ (при по – голям толеранс, грешката на уреда расте). След като се подаде напрежение 15 V, с RP1 се подбира R1 за отклонение на стрелката на ИС на последното деление. Старите цифри 0, 10, 20, ... , 100 се заменят с 5, 6, 7, ... , 15 V. Скалата е оцветена в червено за напрежения 7 – 10 V, в синьо – за 10 – 11 V, и в зелено – за 12 – 15 V. Грешката на уреда е под 4%. Елементите на устройството са запоени откъм фолийната страна на платка с графичен оригинал и разположение на елементите, показани на фиг. 3.\nЕлектрическите връзки на платката с изводите на системата са осъществени посредством оригинални винтове М 3 х 6. Волтметърът се свързва между маса и акумулатора през контактния ключ, като се внимава за правилната полярност. Например в Шкода 105L свързването е между маса и предпазителя F2.\nПоради подобрената точност на волтметъра се дава вярна информация за състоянието на батерията. Нормалното напрежение в автомобила е около 12,6 V. Ako устройството показва в стартерен режим под 9 V, akкумулаторът е силно разреден; Ако показва постоянно под 11 V – може би има дефектна клетка.; ако показанието е в границите 11 – 12,4 V – вероятно има повреда в регулатора на напрежение.\n1. Георгиев, П. Аналогови измервателни уреди. – Радио, телевизия, електроника, 1990, N 1.\n2. Стефанов, С. Любителски измерителни устройства, С., Техника, 1989.\nИзмерване на електролитни кондензатори Д. И.\nМлад Конструктор 1981/4/стр. 10 Електролитните кондензатори се използват масово в съеременните схеми и устройства. Те се състоят от два алуминиеви или танталови електрода и електролит, който може да бъде борна киселина (при алуминиев електрод), или сярна киселина (при танталов електрод). Тънък окисен слой, покриващ повърхността на един от електродите, служи за диелектрик, в който се натрупва енергията. В изправния кондензатор електродът с окисния слой представлява един диод. Ето защо токът, който протича в посока на поляризация на кондензатора, е много малък, а в противоположната посока той може да бъде значително по – голям. Това обяснява защо трябва да се спазва поляритетът при свързването на този вид кондензатори.\nНамаляването на електролита, повреждането на диелектричния слой, неправилното използване – всички тези фактори непоправимо и окончателно изменят стойността на електролитния кондензатор. Ето зашо се налага любителите да имат възможност да измерват електролитните кондензатори в домашни условия. Това е лесно да се направи чрез измерване на енергията, която кондензаторът може да натрупва, тъй като тази характеристика е свързана непосредствено със състоянието на електродите и електролита на кондензатора.\nАко кондензаторът се зареди до напрежение Е и паралелно на него се свърже резистор R, той се разрежда по експоненциален закон (фиг. 1). Напрежението върху кондензатора е U = E*e на степен -(t/(R*C)),\nE и U се изразяват във волтове;\nТ – в секунди;\nR – в омове;\nС – във фаради;\ne ~ 2,7 При t = R*C\nU = E/e = E/2,7\nAko се измери с хронометър времето от започване на разреждането при пълен заряд до момента, в който напрежението достигне стойността U = E/2,7 , C може да се определи, като времето се раздели на стойността на резистора, която е известна, или може лесно да се определи.\nПример. За измерване на напрежението и за контролиране на разреждането се използва волтметър с вътрешно съпротивление 20 кОm/V. Да приемем, че разполагаме с кондензатор с работно напрежение 35 V и неизвестна стойност. Кондензаторът се свързва към източник 35 V и напрежението се измерва точно с волтметър. Разреждането се прекратява при напрежение:\nU = 35/2,7 = 12,9 V.\nTъй като на обхват 50 V, волтметърът има голямо съпротивление (20 кОm*50 = 1 Mom), времеконстантата ще бъде голяма, разреждането ще става бавно и може да продължи няколко минути. Удобно е уредът да се шунтира с един по – малък резистор R – например 100 кOm (фиг. 2), при което резултантното съпротивление ще бъде 91 кОm.\nВремето на разреждане се отчита с ръчен хронометър от момента на прекъсване на захранването. Напрежението намалява много бавно, което подобрява точността на измерването. Хронометърът се спира, когато стрелката на волтметъра достигне 12, 9 V. Да приемем, че сме отчели 36 секунди.\nСтойността на кондензатора във фаради ще се определи веднага, като отчетеното време се раздели на стойността на резистора. Ако съпротивлението се изрази в мегаомове, капацитетът се получава в микрофаради. В случая:\nС, мкF = (t, s/R, Mom) = 36/0,091 = 400 мkF.\nТози метод на измерване не взема под внимание тока на утечка в самия кондензатор и по тази причина капацитетът може да бъде малко по – голям от изчислената стойност.\nСветодиоден индикатор на мощността инж. Кирил Варийски.\nМлад Конструктор 1981/4/стр. 4\nПредлаганата схема на 5 – степенен логаритмичен, светодиоден индикатор на мощността е разработена специално за вграждане към обикновени озвучителни тела с импеданс 8 Ом и мощност до 100 W.\nСхемата не се нуждае от външно захранване, тъй като използва енергията на сигнала за последователно отпушване на петте светодиода, които показват 5 степени на мощност – 1, 3, 10, 30 и 100 W.\nДействие на схемата. Логаритмичната зависимост на показанието се създава от силициевите диоди Д2 – Д4, включени последователно на светодиодите Д5 – Д9. Диодите Д2 – Д4, в комбинация с резисторите R2 – R6, осигуряват последователно отпушване на диодите Д5 – Д9 при определени входни напрежения (съответно 3, 5, 9, 15, 28 V. Teзи напрежения при товар 8 Om отговарят на мощност 1, 3, 10, 30 и 100 W.\nПри товар 4 Om тези стойности на мощността се удвояват, а при товар 16 Оm ще бъдат 2 пъти по – малки.\nПри изправни елементи, схемата не се нуждае от настройка. Достатъчно е светодиодите да са от един и същи тип с напрежение на запалване около 2 V.\nПечатната платка и разположението на елементите на индикатора са показани на фиг. 2. От така направения индикатор би могло да се изгради един по – универсален модул с външен модул подобен на този от фиг. 3. Така например двата потенциометъра, монтирани на лицевата страна, биха могли да бъдат регулатори на ниските и високите тонове, а светодиодният индикатор се включи към изхода на крайното стъпало на усилвателя. Читателите биха могли сами да създадат подобен модул с други размери и други елементи в зависимост от конкретните изисквания.\nИндикатор на консумираната мощност на електрически нагреватели Иван Парашкевов Радио телевизия електроника 1993/12/стр.11\nВ практиката често се налага да се контролира непрекъснато консумираната мощност на различен брой електрически нагреватели. Обикновено при тяхното превключване тя се изменя в широки граници, например от около 50 – 100 W до 5 – 8 kW.\nНа фиг. 1 е предложена принципната схема на просто устройство, което дава възможност с достатъчна точност за практически цели да се оцени консумираната електрическа мощност в момента според показанията на измервателната система PA.\nЧувствителността на индикатора е достатъчно висока. Стрелката на РА реагира на включен нагревател с мощност 50 – 100 W. На един от мрежовите проводници се поставя датчикът – токовият трансформатор ТА, съдържащ две феритни сърцевини с форма на буквата „П”, които се закрепват насрещно, както е показано на фиг. 2. Първичната му намотка W1 е мрежовият проводник, а вторичната W2 – намотката, която предварително се поставя на една от сърцевините. Когато се включи нагревател, по мрежовия проводник, преминаващ през феритната сърцевина на ТА, протича ток и на изводите на W2 се появява променливо напрежение. По големината му св прави преженка за мощността, която консумират включените в дадения момент електрически нагреватели.\nНапрежението, получавано от намотка W2 на трансформатора ТА, постъпва на изправител (диоди VD1 и VD2), реализиран по схема с удвояване на напрежението. Към изхода му е включена веригата R1, VD3 и волтметър, съставен от стрелковия индикатор PA и тример-потенциометъра RP, използван като допълнителен регулируем резистор. Диодът VD3 е въведен за разширяване на обхвата на индицираните мощности. Измервателната система РА реагира при включване на нагреватели, консумиращи незначителна мощност, а също така стрелката и не се отклонява до края на скалата при консумиране на мощност около 6 – 8 кW. Когато включеният нагревател в мрежата консумира мощност 50 – 100 W, напрежението на изхода на изправителя (върху изводите на С2) не е голямо, VD3 е запушен, индикаторът PA има максимална чувствителност. Когато мощността значително се увеличи, напрежението на кондензатора С2 нараства толкова, че диодът VD3 се отпушва и шунтира волтметъра – чувствителността на индикатора на консумираната мощност намалява.\nТА се изпълнява на Ш – образна феритна сърцевина тип ЕЕ30 (Ш7х7), която внимателно се счупва, както е показано на фиг. 2. Вторичната намотка W2 на ТА се състои от 2000 навивки от проводник ПЕТ-1F с диаметър 0,09 mm, навити върху макаричка за чашковиден ферит с размери 22х13 mm. Преди поставяне на W2 е необходимо внимателно да се закръглят ъглите на съответната феритна „П” сърцевина на ТА. Така получените две половинки с форма на буквата „П” се монтират насрещно. Един от възможните варианти на закрепване на ТА е предложен на фиг. 2. Настройка. Внимателно се снемат надписите от скалата на PA. Включва се нагревател с мощност 500 W. С тример-потенциометъра RP стрелката на PA се установява в средата на скалата и мястото се отбелязва. Последователно, вместо нагревателя с мощност 500 W се включват такива с мощност 100 W, 200 – 1000 W, 2 – 6 kW. Мястото на стрелката на PA за всеки от тях се отбелязва, след което скалата на измервателната система на PA се снема и надписва.\nПечатната платка на предлаганото устройство се изработва от едностранно фолиран стъклотекстолит с размери 50 х 35 mm. На фиг. 3 е показано разположението на елементите върху платката, а на фиг. 4 – фолийната и картина.\nЛИТЕРАТУРА 1. Радио, 1986, N 2, с. 49 – 50.\n2. Рачев, Д. Справочник на радиолюбителя. С., Техника, 1984.\nПриставка към цифров честотомер за измерване на капацитета на кондензатори\nГеорги Кузев Радио телевизия електроника 2000/8/стр. 20\nПриставката, чиято принципна схема е дадена на фиг. 1, е предназначена за измерване на капацитета на кондензатори и работи съвместно с цифров честотомер. Ако дисплеят на цифровия честотомер е четириразреден, работният обхват на приставката ще е от 0,01 до 9999 мкF.\nВ основата на устройството са една TTL интегрална схема и един биполярен транзистор. С логическите елементи D1.1 и D1.2 е осъществен генератор на правочгълни импулси, с D1.3 е реализиран електронен ключ, а D1.4 представлява инвертор.\nПриставката, включена към входа на цифровия честотомер, работи по следния начин: при подаване на захранващо напрежение генераторът изработва правочгълни импулси, чиято честота на повторение зависи от съпротивлението на тример-потенциометъра RP1 и капацитета на един от включените посредством SA1 кондензатори (С1 или С2). Импулсите от генератора постъпват на единия вход (извод 9) на елемента D1.3, koйто се намира в запушено състояние. На другия му вход (извод 10) има сигнал с ниво лог. 0.\nПри включване на предварително разредения кондензатор Сх към гнездата 1 и 2 той започва да се зарежда, което довежда на изводи 12 и 13 на елемента D1.4 появяването на сигнал с ниво лог. 0. От своя страна това обуславя появяването на изхода (извод 11) на сигнал с ниво лог. 1, който отпушва електронния ключ (D1.3). На изхода на приставката (извод 8) се появяват импулсите, генерирани от генератора. След като Сх се зареди, нивото на сигнала на входа на инвертора се променя, което довежда до запушване на електронния ключ. Тъй като продължителността на зареждане на проверявания кондензатор е пропорционална на неговия капацитет, то и броят на импулсите, постъпващи на входа на честотомера, е пропорционален на капацитета Сх. Следователно на дисплея на работещия честотомер ще се отчете капацитетът на проверявания кондензатор.\nЗа проверка на приставката към гнездата 1 и 2 се включват предварително разредени еталонни кондензатори с капацитет в подобхватите 0,01 – 99,99 и 1 – 9999 мкF, като показанията на честотомера се коригират с тример-потенциометъра RP1. Обхватът на капацитета на измерваните кондензатори може да се разшири, като се измени честотата на генератора и се използва честотомер с дисплей с повече от четириразредна скала.\nПриставката се монтира върху печатна платка, чиито графичен оригинал е даден на фиг. 2, а разположението на елементите – на фиг. 3. В случй, че се използва честотомер, реализиран с TTL интегрални схеми, за захранване на приставката може да се използва захранването на честотомера, а и самата приставка може да се вгради в кутията на честотомера.\nЛИТЕРАТУРА 1. Джуров, К., Д.Македонски. Електрониката в прегледите на ТНТМ. С., Техника, 1983.\n2. Белкин, В.Г.и кол. Справочник радиолюбителя-конструктора. М., Радио и связь, 1983.\n3. Стефанов, С. Любителски измервателни устройства, С., Техника, 1989.\n4. Сп. Радио, N3\nTeстер за полеви транзистори Богомил Лъсков\nРадио телевизия електроника 2000/8/стр. 21,22 Схемата, показана на фиг. 1, е предназначена за проверка на изправността и за измерване в динамичен режим на струмността на характеристиката на полеви транзистори с N канал и P канал.\nИзмерваният транзистор се включва към бобината L1 – L2 по схема Хартли. Особеността на този тип генератор е, че сигналът за обратната връзка се дължи на напрежението, което се възбужда в намотката L1. Цялата бобина съвместно с нейния капацитет образува трептящ кръг на генератора. За подаване на сигнала за обратна връзка във веригата на базата се използват кондензаторът С1 и изводът А на бобината.\nТози извод разделя бобината на две части: базова L1 и колекторно – емитерна L2. Намотката L3 е изводна и служи за подаване на напрежението към диодите VD1 и VD2.\nВ зависимост от полярността на измервания транзистор, високочестотните трептения се детектират и задействат съответния транзистор, като светодиодът му започва да свети. Ако светодиодът на съответната полярност на транзистора не свети, той е повреден (не се възбуждат високочестотни трептения).\nДинамичната стръмност е значително по – малка от статичната (измерена с постоянни напрежения). Това се дължи на паразитните капацитети G-S и S-D на измервания транзистор.\nДинамичната стръмност може да се определи посредством потенциометъра RP. Той трябва да е за мощност, не по – малка от 1 W. При максимална стойност на съпротивлението на RP, стръмността на характеристиката на транзистора е малка. При транзистори с по – голяма стръмност, съпротивлението на RC се намалява и когато стойността му е най – малка, характеристиката на транзистора е с най-голяма динамична стръмност. Това позволява да се сравняват и подбират транзистори с еднаква стръмност на характеристиката.\nБобините L1, L2 и L3 се навиват върху полиестерно тяло с резба за магнитна сърцевина (размерите са дадени на фиг. 2):\nL1 и L2 – 100 навивки с литцедрат с извод на 25 – ата навивка отдолу. L3 – 100навивки с проводник 0,1 с памучна изолация.\nАко е необходимо да се сравнява с по – голяма точност стръмността на характеристиката на измерваните транзистори, на мястото на светодиода се включва милиамперметър.\nЗа да се избегне запояването на измерваните транзистори, може да се използва цокъл за интегрална схема от серията 7400.\nКак се използва децибелната скала на волтметъра инж Димитър Рачев\nМлад Конструктор 1980/6стр. 21,22\nМного авометри (ампер-волт-ом-метри) и нискочестотни миливолтметри имат скала, градуирана в децибели (фиг. 1), но някои радиолюбители нямат навик да я използват, защото в повечето случаи не знаят как трябва да се работи с нея\nИзвестно е, че усилването или отслабването (затихването) на сигналите се изразява чрез отношението на мощността в изхода Р2 към мощността във входа Р1 на изследваното устройство. Ако това отношение е по – голямо от единица имаме усилване, ако е по – малко от единица – отслабване. Големината на усилването или отслабването в децибели се определя от зависимостта\nПрост и евтин начин за проверка на изправността на ОУ инж. А. Рачовски\nРадио телевизия електроника 1980/9/стр. Стр. 30\nВ схемата, дадена на фигурата, проверяваният операционния усилвател работи като генератор на правочгулни импулси. Захранващото напрежение е достатъчно да бъде +/- 6 V. При изправна интегрална схема амплитудата на изходното напрежение трябва да е най – малко 2/3 Uзахр. Проверката на схемата може да стане с помощта на високоговорител 8 Om, а също и с използването на два светодиода, свързването на които е показано на фигурата. Те трябва да мигат последователно. За светването им е достатъчно напрежение 1,6 V и ток 20 mA. Когато R2 + R3 > или = 10 кОm – 1 Mom и R2 ~ R3, то времеконстантата ще бъде Т прибл. = 0,2*R1*C1, а честотата на генерираните импулси f прибл. = 5/(R1*C1). Генераторът може да намери широко приложение и при проверка на нискочестотни усилватели.\nМогат да бъдатпроверявани ОУ от типа МА741, МАА741, LM107, MC1556, CA3100S, HEP-6025P, които са без външна компенсация, а при МА748, МА748, LM101A, NE531, MA709 (типова серия МАА501 – 4 от ЧССР) трябва да се включат честотно – компенсиращи елементи към изводите за външна компенсация на ОУ.\n1. Popular Electronics, юли, 1975 г.\n2. Аmaterske Radio, бр. 4. 1976 г.\n3. Рутковски, Дж., Операционни усилватели, Техника, София. Неонови лампи Любен Неделчев\nРадио телевизия електроника 2001/3/стр.29,30 Без да са специалисти, хората са запознати отдавна с „блясъка на неона” от ярко светещите нощем стъклени тръби, напълнени с газова смес и оформени като букви или декоративни фигури. Тези тръби демонстрират нагледно прякото превръщане на електрическата енергия в светлина, като цветът на излъчването зависи от състава на активираната газова композиция. На подобен принцип се основава и действието на популярните „глимлампи” с приетото у нас наименование „неонови сигнални лампи с тлеещ разряд”. В статията ги наричаме кратко неонови лампи (НЛ) и използваме най – разпространения им схемен символ, представен на фиг. 1. От конструктивна гледна точка НЛ са неголеми стъклени ампули, съдържащи предимно неон и малки добавки от други инертни газове. В тях са монтирани два електрода с еднаква или различна форма, изведени навън с проводници или запоени към цокъл за поставяне в съответното гнездо. Ако към електродите се подаде достатъчно високо постоянно или променливо напрежение, газовата смес се йонизира и възниква т.нар. тлеещ разряд, съпроводен с емисия на светлина във видимия спектър. Когато НЛ се захранва от източник с малко вътрешно съпротивление (напр. осветителната мрежа), процесът на йонизация нараства лавинообразно, разрядът преминава от тлеещ в дъгов и токът става толкова силен, че практически се получава късо съединение. Резултатът е разрушаване на електродите и евентуална експлозия на стъклената ампула. Ето защо за работата на НЛ в нормален режим трябва да се взимат мерки за „принудително” ограничаване на тока до определена допустима стойност, като обикновено това се постига с вграден или външно включен „баластен” резистор.\nНа фиг. 2 са скицирани три от най – използваните разновидности на НЛ, които се произвеждат десетилетия наред, но също така се предлагат и в последните каталози на фирми като PHILIPS, CONRAD и др. Повечето НЛ от подобен тип са предвидени да работят при напрежение от порядъка на 200 – 500 V и ток в интервала 0,5 – 10 mA. Например българската НЛ с означение СН42001 (първата от фиг. 2) има диаметър и дължина съответно 6 и 17 mm, номинално напрежение 220 V, максимално допустим ток 1,5 mA и напрежение на запалване 100 V. От фирмата CONRAD се предлага НЛ за 230 V без посочен тип, но с подобни размери (6 и 22 mm) и външен токоограничаващ резистор 270 кOm/0,25 W (т.е. максимално допустимият ток е малко под 1 mA). Напрежението на запалване Uзап, при което започва тлеещият разряд в НЛ, варира значително сред екземплярите от един и същи тип и по правило е по – ниско от посоченото в справочните данни. Веднъж „запалена”, НЛ продължава да свети и при по – ниски напрежения до достигане на праговата стойност Uгас, при която угасва. Разликата делта = Uзап – Uгас стои в основата на многобройни генераторни, импулсни и други схеми с НЛ, описвани години наред в специалната и любителската литература.\nНапоследък повечето от функцийте на НЛ (индикатор, сигнализатор, елемент на релаксационни устройства и др.) се изпълняват от светодиоди и специализирани интегрални схеми. Въпреки това и сега има области, където НЛ са без конкуренция поради специфичните си качества: устойчива и надеждна работа при високи напрежения, визуализация на електростатични електромагнитни полета, нищожна собствена консумация, издръжливост и значително токово претоварване, дълъг живот и мн. др. Струва си да се отбележи, че посочената в каталозите номинална продължителност на светене рядко надхвърля 10 000 h, но има реални експерименти, при които не са констатирани видими промени в НЛ след 20 години (над 175 000 h!) непрекъсната работа.\nИ може би най – ценното качество на НЛ сякаш остава незабелязано – възможността за лесно експериментиране с херметично затворена в ампула газова среда и наблюдаване на процесите в нея през прозрачните стени на НЛ. Така непосредствено се вижда зараждането на тлеещ разряд, моментът, когато преминава в дъгов, флуктуациите на светещите зони от електродите и т.н. Домашен ватметър с Неонова Лампа (Глимлампа)\nМлад Конструктор 1988/8/стр. 4\nВ кн. 5/1988г на сп. Млад Конструктор” на стр. 30 бе представено елементарно устройство за индикация на включени консуматори. То представлява феритов токов трансформатор, чиято първична намотка е единият проводник от електрическата мрежа, а към вторичната му намотка е включена глимлампа за индикация (фиг. 1).\nИндикаторът за електрическа консумация е много полезно средство при ремонт на електроуреди и битови електроинсталации.\nКонтрол на включени консуматори с неонова лампа\n(Глимлампа) Млад Конструктор 1988/5/стр. 30\nНискочестотен измервателен генератор 10 Hz - 200 kHz Стоян михайлов Радио телевизия електроника 2002/1/стр.11,12,21\nСинусоидален генератор 10 Hz - 100 kHz Богомил Лъсков Радио телевизия електроника 1994/5/стр.4-7\nПрецизен LC -\nгенератор Георги Чакъров, Михаил калбанов Радио телевизия електроникиа 1986/1/стр. 22,23\nГенератор на пакети на сигнали инж Димитър Рачев Млад конструктор 1982/1/стр.5-7\nИзмервания с осцилоскоп П. Геoргиев Млад конструктор 1987/3/стр.18, 19\nЧестотно модулиран УКВ генератор инж Т. Манев, инж физ. Г. Димов Млад Конструктор 1985/3/стр.3-5 Импулсен генератор Иван Джаков Млад Конструктор 1982/5/стр.22,23\nПриспособление за подбиране на транзистори По материали на "Amaterske radio" бр.1/90 Радио телевизия електроника 1992/1/стр.17, 18


Пловдив :: 4-ма са абитуриентите от Пловдив с Covid-19 :: Monitor.bg\n14:38 07 Юли 2020\nТестовете на 11 общински съветници - отрицателни\nЧетирима абитуриенти от Пловдив са с положителни проби за Covid-19 след баловете си. И четиримата са от различни училища. Те са в добро състояние, като не са хоспитализирани, съобщи областният управител на Пловдив Дани Каназирева.\nТова, което обединява младежите е, че повечето от тях са били на купон след баловете си в дискотека „Сикретс“. Там до момента са установени шестима души от персонала, които са заразени с коронавирус. Първите двама от персонала бяха открити преди дни, а този вторник положителни са се оказали още четирима от нощния клуб.\nДани Каназирева отказа да съобщи от кои училища са четиримата заразени с коронавирус абитуриенти, за да не се създава паника сред родители и учители. По думите й обаче се изследват контактните с тях лица и се правят предписания от РЗИ. „Няма как да изследваме пътя на всеки един абитуриент. Тече проучване на контактните им лица, връчват се предписания на техните близки. Няма как всички да бъдат изследвани. Спазва се алгоритъмът от Министерството на здравеопазването, а именно, че ако имат симптоми първо търсят личния си лекар и едва след това отиват в една от болниците с разкрити ковид отделения“, обясни тя в отговор на журналистически въпрос дали четиримата заразени са ходили след бала си и по други заведения в Пловдив.\nОбщо петима са контактните лица на вече заразените с Covid-19 служители на полицията в града. Случаите в последните 24 часа за Пловдив са 11, един е от село Костиево и още един пациент има в Асеновград. „Повечето от положителните проби не стигат до хоспитализация, но болниците наистина са натоварени, защото са повече хората, които търсят консултация. Отделно когато пробите не са потвърдени, трябва пациентите да са в отделна стая. В Транспортна болница вече има хоспитализирани четирима – двама са потвърдени, за двама изчакваме. В „Свети Мина“ ми е притеснението дали ще се справи. Имаме нужда от болница „Свети Мина“, за да допълни легловата ни база. 30 са там леглата и има заповед от РЗИ. Всичко е въпрос на организация на работата в „Свети Мина“, каза още Каназирева. Тя уточни, че в понеделник са изследвани 15 души от местния общински съвет, след като там в събота бе открита положителна проба на съветничка. Резултатите вероятно ще бъдат обявени в сряда.\nТестовете на 11 общински съветници са отрицателни, стана ясно преди минути от съобщение от областната администрация в Пловдив. Все още се чакат резултатите от взетите проби на останалите от местния парламент, които са били контактни на първата заразена общинска съветничка.


Турция официално определи религиозната група на Фетхуллах Гюлен за терористична организация - Труд\nТурция официално определи религиозната група на Фетхуллах Гюлен за терористична организация\nПрезидентът на Турция Реджеп Тайип Ердоган официално е определил религиозното учение на базирания в САЩ духовник Фетхуллах Гюлен за терористична организация и заяви, че ще преследва членовете ѝ, които той обвинява в опити за сваляне на правителството, съобщава "Ройтерс".\nГюлен е бивш съюзник на Ердоган и това решение на президента поставя организацията му наравно с кюрдските бойци, борещи се с турската армия в югоизточната част на страната. По този начин Ердоган може да упражни натиск върху Вашингтон да екстрадира Гюлен.\n„Няма да позволим на тези, които разделят нацията, да се измъкнат“, заяви Ердоган. „Те ще бъдат изпратени пред съда. Някои са избягали, други са в затвора. Този процес ще продължи“, заяви той и добави , че правителството е одобрило решение да определи последователите на Гюлен за „Гюленистка терористична групировка“.\nЕрдоган от много време описва Гюлен като терористи.\nТой иска да намали влиянието на духовника в страната, построено върху мрежа от училища и компании.


► Условия за участие\nЗапочната от niky, 20.11.2008 19:05\n20.11.2008 19:05 Last Edit: 25.11.2008 22:44 by niky\nЕкипът на Aquariumbg.com обявява Конкурс за Лого на сайта и форума.\nКонкурсът започва от утре, 21.11.2008 и продължава до 31.12.2008.\nОчакваме от вас дизайн на лого. За предпочитане оригиналът да е в компютърен вид, още по-добре във векторен формат.\nДори и рисунка да е, сканирайте я и пратете на email: aquariumbg@gmail.com\nЩе бъдат публикувани всички изпратени предложения, после ще видим как ще изберем победителя, може да е с гласуване, може само администраторите да решат.\nЩе има и награда за победителя:\nВъншен филтър EDEN 511.\nRe: Условия за участие\n21.11.2008 01:12 #1\nЛогото с кой надпис трябва да е- AQUARIA BG или AQUARIUM BG?\n21.11.2008 03:27 #2 Last Edit: 21.11.2008 03:28 by niky\nПо принцип с AQUARIUMBG....но, не е задължително.....може изобщо и да няма надпис или само А или, АQUARIUM или нещо друго. Просто оставяме свобода за идеите.\nДобре би било да пасва цветово на сайта или на форума.\n21.11.2008 11:03 #3 Last Edit: 21.11.2008 11:05 by miTko\nНещо размери, пропорции, форма? Може би трябва да е предвидено да седи горе във форума? А в сайта къде трябва да се впише? Т.е. по кое трябва да се равняваме? Щото не вярвам според логото да се променя дизайна на сайта и форума едновременно.\n21.11.2008 11:15 #4\nА тук всички ли могат да вземат участие,защото за другия конкурс има ограничение?\n21.11.2008 11:34 #5\nЦитат на: miTko - 21.11.2008 11:03\nMiTko, не сме поставили такива изисквания, за да не ограничаваме полета на въображението.\nЦелта е да присъства логото във форума, както и да бъде по грамоти, фанелки и т.н. както всяко друго лого.\nТ.е. по скоро може да сменим дизайна (цветовете) на форума да пасва на логото, ако се налага.\nНе искам да има никакви ограничения....\nАко бяхме специализиран сайт, форум....щеше да е по лесно. Но в нашия случай не е толкова.\nНо пък има много талантливи хора и дизайнери тук....\nПовтарям, може да е нарисувано и на хартия, ще го сканираме и ще избираме.\nВ този конкурс могат да участват ВСИЧКИ регистрирани, няма значение кога!\n21.11.2008 11:55 #6\nДали няма да е по-добре вместо аквариум.бг или аквария.бг да става дума за Българска Аквариумна Енциклопедия?\n21.11.2008 12:12 #7 Last Edit: 21.11.2008 12:20 by NO CARRIER\nМисля, че разбрах за какво става дума, щом ще се печата. Да поясня с пример, хем ще се разбере дали съм наясно:\nтрябва ни такъв тип лого:\n(пример:логото на aquaspotworld)\nа не такъв:\n(пример: логото на MyAquaticWorld)\n21.11.2008 12:20 #8\nПървият вариант може да се сложи където поискаме, докато вторият - по-трудно. Така е, правилно си разбрал.\n21.11.2008 13:53 #9\nТъй като от логота и т н...сме си имали взимане даване съветвам всички да се съсредоточат върху съкращението - БАЕ...и пълното име + домейна - имате 3 елемента за работа....3\nИ много мислене и фантазия......без лого нищо не става?\n21.11.2008 14:30 #10\nХайде да ви улесня, тук има клипартове разни, 24 страници са само риби, действайте:\n21.11.2008 14:33 #11\nАз да дам пример какво се иска: http://www.brandsoftheworld.com/ тук има различни лого-та на различни фирми. Само да няма кражби, моля.\n21.11.2008 18:27 #12\nА може ли да се участва с повече от едно лого?\n21.11.2008 18:50 #13\nМоже да се участва с няколко, да.\nПосле ще публикуваме всички и ще изберем.\n21.11.2008 22:07 #14\nЦитат на: miTko - 21.11.2008 14:30\nАаа Мите, много са детски тези.\n21.11.2008 22:09 #15\nЗатова аз използвах специална програмка.\n21.11.2008 22:16 #16\nБе то много програмки има. Ама, като нямаш въображениеееее...\n21.11.2008 23:06 #17\nНапротив, не са детски! Страхотни са. На мен ми хрумна нещо, но нямам възможноста да го направя.\nhttp://www.fotosearch.com/ICL131/obi_413/ в стрелкичките пишеме с бяло Б (от ляво) А (от дясно) Е (от долу), като в стелката на Б ще има векторни водни растения, при А векторни рибоци, а при Е скариди. Вътре в кръгчето от стрелки се разкарва тази риба, която е сега и се слага какъвто надпис реши админа.\nСтрелките олицетворяват циклите - най-важното в аквариума, растенията флората в аквариумите, рибите гръбначната фауна, а скарибите безгръбначната фауна.\n25.11.2008 15:39 #18\nОказа се, че конкурентния форум също правел конкурс за лого. Даже ни били обвинили, че сме им взели идеята, защото бил започнал няколко дни по рано...ха ха. Няма сега да спорим кой от кого копира, то я ясно.\nИдеята стои на нашия сайт от 2006 година, всеки може да я види, в Конкурси. Просто покрай големия конкурс се сетихме, че ще ни трябва някакъв знак за награди, фанелки и т.н и затова се сетихме отново за това.\nНо....оказва се, че някои от нашите участници са изпращали едни и същи неща във двата форума. Това както разбирате, не е допустимо и тези предложения ще бъдат дисквалифицирани!\n25.11.2008 16:04 #19\nЦитат на: niky - 25.11.2008 15:39\n... Даже ни били обвинили, че сме им взели идеята.\n25.11.2008 17:15 #20 Last Edit: 25.11.2008 17:16 by jix\n:-)съгласен съм с Ники,едното ми предложение наистина се дублира...но идеята на логото ми се стори доста добра и реших да я предложа на двете места, пък който го оцени.... ...карай ,сам съм си виновен....очаквайте новите ми предложения\n25.11.2008 17:59 #21\nНяма проблем. Поне разбрах навреме. Довечера ще пусна новите предложения.\n25.11.2008 18:22 #22\nЗащо да не може с един проект да се участва на 2-3 или повече места?! Ако една снимка я има в "Труд" не може да се публикува в "24 часа" или "Стандарт", така ли? Според мен, авторът на лого-проекта има право да участва където и да било. Който от 2-та форума го избере, той ще има правата, тогава вече не е редно да седи като проект или лого на другото място.\n25.11.2008 18:43 #23\nЦитат на: plufkata - 25.11.2008 18:22\nДа си видял да си разменят заглавните страници? Просто лого е съвсем различно от снимка.\n25.11.2008 19:01 #24\nДа, разменят си заглавните страници, перифразират и пак информацията е същата. Ако не ти харесва примера с вестниците, мога да използвам друг, но това е издребняване. Пак казвам, автора на проекта има право да публикува на колкото си места иска проекто-логото си, защото той е носител на авторските му права до закупуването или преотстъпването им от/на друго лице. Не може да искаш от безработния да кандидатсва само при теб за работа и да му се сърдиш, че си е подал документите другаде.\nP.S. Нали няма да има забрана за потребителите на Aquariumbg.com да посещават и други форуми с подобно съдържание?!\n25.11.2008 19:07 #25\n@plufkata - пич ти за какво говориш?\nЗа лого или за парче баница?\nСамата идея за логото изключва това да го предлагаш на повече от един "клиент".\nАми ако и двамата го харесат и решат да използват?\nАко се занимаваш с "дизайн" и разсъждаваш така хич и не искам да съм ти клиент.\n25.11.2008 19:09 #26\nПлуфката много се е объркал. Но нека се изкаже все пак, явно има някаква мисия.\n25.11.2008 19:12 #27\nи аз като продадох снимка на 24часа защо ли ме караха да подписвам един документ, че в рамките на 30 дни нямам право да я продавам на други вестници - ако искам 24 часа да купува пак от мен. До откупуването на правата над нея (ако се наложи или ТЕ го поискат действието..."откупуване на права")....\nИ да не намесваме разходите по патентоването на всяко лого - започват от 200лв на горе...\n25.11.2008 22:37 #28\nСамо с глупости се занимавате, можеш да си пускаш логото каде си искаш и когато си искаш до като не са ти го купили, пак и ти не си дизайнер и нетрябва особено да ти пука. Аз ако съм на твое място ще си дръпна проектите.\n25.11.2008 22:43 #29\nХайде следващия познавач. Прочети тук - http://bg.wikipedia.org/wiki/%D0%9B%D0%BE%D0%B3%D0%BE и приключваме темата\n26.11.2008 00:14 #30\nЗабелязах го и аз този дублаж. Мисля че не е коректно. По принцип съм съгласен че всеки дизайнер може да си предлага произведенията където с реши, докато някой не му откупи по някакъв начин правата (дори и да е само чрез един официален избор), но в този случай според мен проблема е в това че двата конкурса текат до момента едновременно. Въпроса на Panchopan за едновременното одобряване е съвсем уместен.\n26.11.2008 12:47 #31\nЗа да не създаваме излишни конфликти, нека автора да им отстъпи логото, пуснато на двете места и толкоз!\nА дали идеята е открадната - да не би да са я регистрирали като такава?\n26.11.2008 13:45 #32\nБез значение дали е юридически обосновано аз мисля че не е коректно,надали Боби би искал примерно неговият форум и нашият да са с еднакви лога?\nТова би се получило ако на двете гласувания се избере въпросното спорно лого.\nДвата форума са до известна степен конкурентни и не е правилно да има такова засичане.\nТова според мен е ясно и разбираемо,и в тази връзка сърцераздиранията и плюенето на обиденият Даниел от страницита на Аквапортала ми се струват много необосновани.\nИ ще ви дам само един прост пример- преди няколко седмици държавата глоби токсиметровата компания ОК супершанс защото имитира логото на ОК супертранс- нека тези които мислят че няма лошо в копирането на логата се замислят следващият път като ги возят на няколко лева на километър само заради приликите в логото.\n26.11.2008 15:11 #33\nНе знам що тия хора толкова се вживяват. Аз отдавна говорих с Живко, разбрахме се с момчето, както виждате има и нови предложения от него, ама не не...ние ще питаме и ще търсим под вола теле.\nМислех, че с акваристика се занимават само интелигентни и умни хора?!. Поредното нещо за което съм грешал!


Биполярен автоматик: 3 привлекателни функции\nЛесно е да се свържете биполярен прекъсвач, който дори и начинаещ може лесно да се справи. Биполярният прекъсвач, предназначен за защитната функция на електрическата мрежа, се състои от 2 еднополюсни прекъсвачи, които имат общ лост и вътрешна заключваща система. В статията по-долу ще разгледаме информацията за такива машини и ще обсъдим какво е характеристиката на машината, нека да говорим за разликите между тези машини.\nБиполярен превключвател: функции и функции\nОсновната характеристика на всички машини е скоростта на изключване при аварийни ситуации и възможността за изключване. Всички устройства за безопасност могат да бъдат задействани от 2 вида механизми за изключване, а именно: термични и електромагнитни. Електромагнитният механизъм отваря веригата на напрежение по време на образуването на късо съединение, а термичната енергия се изключва, ако непрекъснатото натоварване в мрежата надвишава допустимата пътека.\nИзползването на машината също е възможно вместо превключвателя.\nИнсталирането на автоматичната машина с 2 полюса дава възможност да се контролират някои параметри.\nС такава машина е възможно да се контролират две електрически вериги, които са независими един от друг, като едновременно се изключват в случай на повреда на всяка верига;\nВъзможно е също така да се контролират параметрите на всяка от веригите, но в случай на повреда на една от веригите, захранването на втората верига също е изключено;\nКонтролирайте DC линии, които имат подобно прекъсване.\nКато се започне от тези характеристики в къщата, по-добре е да се инсталира най-малко двуполюсната автоматика, тъй като в случай на повреда, такава автоматика изключва не само определена верига, но и всички електрически вериги в къщата. С тази машина можете ръчно да прекъсвате връзката, ако имате нужда от нея.\nХарактеристики на токовия ток: двуполюсен прекъсвач\nВ случай, че преминава неравномерна консумация на енергия, което ще доведе до натоварване в момента на включване или изключване на мрежите, машината може да се изключи без признаци на произшествие, т.е. това е фалшиво задействане. Тази операция се характеризира с увеличаване на номиналния ток на една от веригите.\nЗа да се намали вероятността от такова спиране, се използва автоматична машина с дадено текущо време.\nТози параметър показва времето за изключване при определено съотношение на тока към номиналното напрежение на мрежата.\nПреди инсталирането е добре първо да се запознаете добре с характеристиките на биполярна машина.\nТекущите характеристики на времето са, както следва:\nЕлектромагнитни прекъсвачи, които работят след 0,015 секунди с трикратно увеличение на тока в сравнение с номиналния ток, се обозначават с V;\nЕдна от най-често срещаните характеристики е С, която се задейства, когато се достигне ток от 5 пъти повече от номиналната мощност, такъв автоматичен е подходящ за осветление и електрически уреди, но устройствата трябва да имат умерен начален ток;\nХарактеристика D е основно автоматик с тази характеристика, използвана за увеличаване на изходното напрежение.\nНапример, за да включите електрически бойлер, електродвигател и други съоръжения, които работят при трифазно напрежение, използването на такъв автоматик е оптимално за промишлени цели.\nСвързване на машината: какви са недостатъците\nВсяко оборудване има своите слаби места, поради което не е изключение и двуполюсен прекъсвач. Макар че двуполюсните машини имат малък брой отрицателни страни, но те все още трябва да знаят.\nОсновните отрицателни страни на 2-полюсните автомати са:\nВ този случай, ако две вериги на напрежението са затворени едновременно, тогава кабелът се счупи с електрически токове;\nЧесто срещано явление при такива машини е повреда на термичния прекъсвач и по това време машината се изключва, дори ако напрежението е в номиналната мощност на машината;\nВ случай на авария един от полюсите може да не успее и поради тази причина след елиминиране на аварията функционирането на такава автоматика ще бъде невъзможно, в който случай автомата трябва да бъде заменен за по-нататъшна работа;\nТези машини имат висока чувствителност към механични повреди, когато се сравняват с едноциклични машини.\nНезависимо от тези недостатъци, 2-верижните автомати са популярни, защото извършват контрол на работниците на няколко линии едновременно. Такива машини ще осигурят обща електропроводна мрежа в случай на повреда на електрическата Ви линия, към която са свързани главно електрически устройства с висока мощност.\nКак да свържете машината: мерки за сигурност\n2-полюсен автоматик трябва да бъде свързан към изключването на източник на напрежение и електрическо свързване, които трябва да бъдат защитени при спешни аварийни ситуации. Тройният автоматичен уред съдържа 3 контактни групи, свързани последователно с електромагнитни и термични прекъсвачи.\nТакава автоматика извършва изключването само на фазите, докато не прекъсва неутрала на връзката към нея. Ако има нужда да се изключи и нула, тогава използвайте 4-верижна автоматична. Такива машини се използват на основните входове.\nЗа апартаментите или къщите се използват главно машини от клас C, предназначени за умерени товари. Силата на такава автоматика се избира въз основа на мощността на свързаните устройства, където праговата стойност е граничната стойност на 2 вериги и това е необходимо, за да се избегне фалшивото прекъсване на автоматизацията и превишаването на амперите.\nКогато свързвате двуполюсна машина, спазвайте мерките за сигурност.\nПо време на инсталационната работа в областта на електрическото използване трябва да спазвате правилата за електрическа безопасност и не зависи от работата. Във всеки случай, дори и един-фазов превключвател се нуждае от правилната последователност от действия, така че имате нужда от верига.\nПравилата за електрическа безопасност са:\nВсички инсталационни работи по електрическата инсталация трябва да се извършват от най-малко 2 души, както в случай на шок на един от участниците, втората трябва да осигури своевременна помощ на жертвата;\nЗа да се предпази от електрически удар, по време на монтажа е необходимо да използвате диелектрична мат, както и специални гумени ръкавици;\nИ все пак, преди да извършвате манипулации с електрически мрежи, е необходимо да получите специалното разрешение, което може да ви признае за изпълнение на работата. Не всеки може правилно да свърже автоматичен еднополюсен и двуполюсен блок за измервателния уред на панела. Дори ако знаете как се свързва отгоре и отдолу, не ви дава разрешение да го замените.\nКак да свързваме машините след брояча (видео)\nСтатията разказва за 2 контурни машини и също така разглежда характеристиките на тяхната работа, техните положителни аспекти и всички негативни аспекти, които не са толкова много. И така, обобщете. Отбелязваме факта, че прекъсвачите, които са многополюсни, осигуряват надеждна защита на електрическите мрежи, особено ако мрежите имат 2 или повече вериги или оборудване с висока мощност са свързани с такива машини.


Слънце, дъжд и градушки - Shumenоnline - Хвани новината\nРемонтират парк „Юкя“ в Търговище\nПланови ремонти по електросъоръженията\nЯсно и слънчево ще бъде времето преди обяд. В следобедните часове облачността ще се увеличи и на много места в страната ще превалят краткотрайни, временно интензивни валежи с гръмотевици. Ще има условия и за градушки.\nЩе духа слаб предимно северен вятър, следобед по Черноморието до умерен от изток, на места при валеж с временно усилване. Минималните температури ще са между 13 и 18, максималните от 23 до 28 градуса.\nИ през следващите дни до края на тази и през първата половина на новата седмицата повече слънце ще има сутрин. След обяд и до полунощ ще се развива купесто-дъждовна облачност, на места ще има краткотрайни валежи, придружени с гръмотевици и временно усилване на вятъра. Остават условията за градушки. Максималните температури ще са между 22° и 27°.


събота 12 март 2016 - 23:31:04\nРаботим (НЕ)усилено по въпроса за сбирката. Спокич. Или по скоро паникьосвайте се. Местата ще са малко и ще е тотално само ВИП таа година . Събирайте пари за подкупи.\nНачи малко да тийзна - който иска да ивдва от сега да се подготви с по 20 камъка на нощувка. Парите ще потребват много резко и съвсем скоро. Преборихме се май за едно мноо добро место и трябва да се реагира бързо за кой иска да идва. Нема да има никакви изчаквания, защото просто не можем. Та слагайте под възглавницата по 20 кинта на калпак на вечер за капарото и като банкера Вик каже "старт" трее да се реагира светкавично.....\nДатите на 90 процента са както каза Крис 24/25/26 юни. Сиреч по две спанета. Съвсем сериозно го казвам горното за кинтите и капарото. Сичко ше е на мръсна газ. Подгответе се.......\nнеделя 13 март 2016 - 02:12:52\nУтепа ме от информация ... 20 за нощувка или за капаро ?\nнеделя 13 март 2016 - 11:36:33\n20 на нощувка. Ама без ол инклузив - не включва жени и пиене... това е кой както си го направи Скоро ще издаваме повече... следете ни!\nнеделя 13 март 2016 - 16:57:29\nДано тази събота да разберем повече\nАз парите съм ги събрал отдавна,само чакам обаждане от банкера!\nнеделя 13 март 2016 - 23:40:58\nАми винаги сме събирали стойността на една нощувка във вид на капаро.Такива са и изискванията на гостилничарите по принцип за да може да резервираме в хай сезон... Та в случая капаро = 1 нощувка. Абе ше ви\nпонеделник 14 март 2016 - 17:44:14\nЪъъъ резко не съм хепи\nпонеделник 21 март 2016 - 18:17:07\nНещо ново няма ли да споделите?\nвторник 22 март 2016 - 09:12:03\nсряда 23 март 2016 - 16:26:28\nСкоро,скоро колко скоро.Капарото на кой ще се дава.Времето ше стигне ли за подготвяне на колите?\nсряда 23 март 2016 - 18:45:20


ЛУИ ГОСЕТ МЛАДШИ РАЗМИШЛЯВА ЗА СЕМЕЙСТВОТО, СЛАВАТА И ЖИВОТА НА 84 ГОДИНИ - НОВИНИ\nЛуи Госет младши размишлява за живота на 84: „Учуден съм, че все още съм тук и все още съм от значение“\nКато ученик в гимназията, израстващ в залива Sheepshead, Бруклин, Луи Госет младши беше насочен към това да стане професионален баскетболист. «Имахме всякакви амбиции, защото бяхме поколението веднага след депресията,» обяснява Лу, 84-годишен По-близо седмично . Когато един от учителите на Лу го подкани да „мисли по-мащабно“ за своите кариерни стремежи, той обмисляше да бъде „хирург или адвокат, но аз влязох в една пиеса“, спомня си той. Това не беше просто някаква пиеса. Без никакви драматични тренировки, 17-годишният Лу приземи водещата роля на Бродуей в драмата от 1953 г. Направете гигантска стъпка , което бе посрещнато с критично признание по време на осемседмичния си цикъл.\nВижте всичките си любими двойки знаменитости, които се ожениха през 2020 г.\nОттогава той рядко спира да работи като актьор или да натрупва похвали. Носител на Оскар за 1982-та Офицер и джентълмен , Лу наскоро беше номиниран за Еми за ролята си в лимитирания сериал на HBO Стражите . «Правя това повече от 65 години - казва той. «Но все пак е хубаво да бъдеш запомнен и номиниран.»\nРичард Шотуел / Invision / AP / Shutterstock\nЗначи наистина не си израснал да искаш да станеш актьор?\nНе, не го направих. Беше като мълния в бутилка. Бях поканен в лагера за новобранци за Knicks в Catskills, но не знам дали щях да направя [екипа]. Вместо това реших да се присъединя към [актьорския състав на шоуто на Бродуей от 1959 г.] Стафида на слънце със Сидни Поатие. Бях много благословена. Тогава реших, че искам да бъда актьор.\nКакво беше детството ти в Бруклин?\nНямахме много, но имахме един друг и се грижехме един за друг. И имахме своите въображения. Използвахме метли, за да играем стикбол и пунчбол. Беше много преди мобилните телефони!\nколко пари можете да изтеглите от банкомат за един ден\nАко можете да се върнете, какъв съвет бихте дали на по-младото си?\nЧе няма такова нещо като невъзможно.\nМного хора за първи път ви опознаха в минисериала от 1977 година Корени. Спечелихте „Еми“ за игра на Фиддлер. Какво научихте от него?\nТова ми даде любопитство към хората, които са били на принудителен труд, какво се е случило с тях и как растем. Дори сега все още учим един за друг.\nРазбира се, другата роля, която хората винаги помнят, е Sgt. Фоли влезе Офицер и джентълмен.\nТова отново се оказа мълния в бутилка. Трябваше да сляза в отдел за набиране на пехотинци, където се обучаваха инструкторите по тренировки. Научих се как да го направя доста бързо - и получих Оскар за това!\nдъщеря Робърт Дауни младши\nТова ли са двете ви любими роли?\nДа, Fiddler от Корени и моята роля в Офицер и джентълмен . Друг е персонажът от друга планета, в която съм играл [1985 г.] Вражеска мина . Този, който е на път да излезе, е Последният стрелец . Става въпрос за събирането на двама старейшини, нападнати в Нормандия. Играя човек, който сега е в инвалидна количка и беше един от първите чернокожи в Нормандия. Костарира Пиърс Броснан , който е стар приятел.\nВие също имате Приемното момче , който ще излезе на 25 септември в кината и при поискване. За какво става дума?\nСтава въпрос за младо момче, което съди корпорация за милиони заради скандал, който се случва дори днес тук, в Америка. Те изпращат тези приемни деца на семейства с чек, но семейството малтретира детето и не харчи нищо от парите за детето. Така че това момче беше успешно [в съда] и спечели 20 милиона долара.\nМислили ли сте някога да се оттеглите от правенето на филми?\nНе, не е работа. Това е част от начина ми на живот.\nЧувствали ли сте се разочаровани от кариерата си? Като че ли не получавате проекти, които демонстрират достатъчно вашите таланти?\nНе не. Това е просто его. Мислех, че мога да получа повече пари, след като спечеля всички тези награди, но е саморазрушително да мислим по този начин. Трябва да вземете това, което Бог ви дава, и да извлечете най-доброто от него. Това ще ви държи смирени.\nВие стартирахте фондация „Ерацизъм“, за да помогнете за спиране на расизма, и разказахте как сте били тормозени от полицията в началото на кариерата си.\nТова е нещо, което не се побира заради начина, по който съм възпитан [да бъда спазващ закона]. Но тези реалности, надяваме се, ще се изравнят на изборите. Време е да вземете решение.\nКак се чувстваш на 84?\nУчуден съм, че все още съм тук и все още съм актуален! Като старейшина мога да ви кажа, че [животът] е по-прост, отколкото го правим понякога. Мечтаем да бъдем големи и известни и да получим много пари, но коренът е прост. Има два избора, които трябва да правим всеки ден: единият е дяволът, другият е Бог. И двамата са по-силни от нас. Бъдете безкористни и тогава се изправяте на правия път. Добър си с Бог.\nРобин Макграу преди пластична хирургия\nИмате двама възрастни сина. Следваше ли някой от тях по твоите стъпки?\nСинът ми Сати се впусна във филмовия бизнес - чудя се откъде му хрумна тази идея? [Другият ми син, Шаррон] беше осиновен от улиците на Сейнт Луис, когато беше на 6 години. Той беше гладно и бездомно дете тогава, а сега е готвач!\nТова трябва да ви направи горди. Имате ли внуци?\nИмам девет! Просто ви поставя на седмото небе. Толкова се гордеете с внуците си.\nсъпругата на Пиърс Броснан Кили Шей Смит\nАнди Грифит съсипа кариерата\nновото гадже на Сандра Бълок\nна колко години беше Леонардо Ди Каприо, когато снимаше в Титаник\nБанкнота от 50 британски лири извън обращение\nКарл Малдън си приличат


Изкуствени растения в празничния сезон | JYSK\nПредставете си дом без растения. Със сигурност ще установите, че в стаите липсва още нещо. Растенията допълват пространството с жизненост и красота, придават неповторимост на жилището. Понякога се оказват трудоемка задача за поддръжка. Ако сте сред онези от нас, които често пътуват или просто нямат „градинарски нюх“, на помощ са изкуствените растения. Те изглеждат добре и няма как да ги изгубите от преполиване. Изкуствените растения са подходящи и за коледните празници, а някои от тях са с вградени светлинки.\nКогато комбинирате изкуствените растения със симпатични светлинки, те могат да заменят настолните лампи и да разпръснат топла и мека светлина в помещението. Така ще осветите по-тъмните кътчета на стаята или можете да ги поставите на прозореца, за да се присъедините с всички празнуващи. Със сигурност коледното настроение ще Ви завладее.\nОще едно предимство на изкуствените растения е, че те изглеждат чудесно както вътре, така и навън. Няма да се тревожите имат ли достатъчно светлина и вода, няма падащи листа и увехнали клонки.\nИзкуствено коледно дърво завинаги\nДори и изкуственото коледно дърво има своите предимства и изглежда разкошно в дневната.\n1. Няма повече иглички по пода\nВреме е игличките на елхата да си останат на мястото. За разлика от естествените дървета, поставете изкуствената елха в дневната и я украсете от началото на месец декември.\n2. Достъпно и ще служи с години\nНяма нужда да купувате коледно дръвче с години напред. Използвайте изкуствена елха всяка година. Само веднъж трябва да изберете подходящия размер за Вашия дом и остава да го съхраните на тавана или в мазето, и да извадите елхичката за празника.\n3. Като истинско коледно дърво\nКогато търсите коледно дърво, намирането на подходящото дръвче може да се окаже трудно. Обикновено елхите са криви или с неправилен връх. Клонките може да се окажат прекалено сгъстени или рехави. С изкуствените модели няма да се тревожите – клонките са разположени равномерно, дръвчето е винаги изправено и имате предостатъчно място за украса.


Серия от мистериозни смъртни случаи сред руски олигарси - Говори открито: мнения, без цензура, корупция\nДали тези смъртни случаи са свързани помежду си и дали в тях има намеса на Кремъл? Засега нищо не говори, че това е така. Още повече, че нито един от тези олигарси не се е обявявал открито срещу руската инвазия в Украйна. Но тази серия от самоубийства сред руските олигарси може би говори за нещо – а именно, че може би настъпва краят на една срамна система, критикувана особено много от опозиционера Алексей Навални, казва пред Бе Еф Ем бившият руски дипломат Владимир Федеровски.\nруски олигарсисерия самоубийства\nМистериозните смъртни случаи сред руски олигарси са вече осем\nБългария – пералня за пари на руски олигарси при безпрецедентни санкции?\n„Ди Велт“: В България олигарси дърпат конците! Страната е опасна за…\nЕП: Стоп на „затните паспорти“ в България, Кипър и Малта!


„Екзакта”: ГЕРБ започнаха кампанията равни с БСП, но вече са 5% напред - bTV Новините\n„Екзакта”: ГЕРБ започнаха кампанията равни с БСП, но вече са 5% напред\nПривържениците на управляващите показват по-висока мобилизация от симпатизантите на опозицията\nПубликувано в 11:04 ч. 23.05.2019 г. - Обновено в 11:05 ч. 23.05.2019 г.\nГЕРБ и БСП влязоха в кампанията с близки резултати, но с разгръщането ѝ управляващите успяха да вземат преднина, която се очертава да расте до изборния ден. Това показват данните от национално представително проучване на „Екзакта Рисърч Груп”, проведено с независимо финансиране сред 1000 пълнолетни българи.\nСпоред агенцията ГЕРБ се очертава да вземат 7 места в Европейския парламент с 32,4% от гласуващите, докато „БСП за България” ще остане с 6 и 27,3%. Данните на „Екзакта” показват още, че евровота се възприема като по-важен от избирателите на ГЕРБ отколкото от тези на БСП. 54% от избирателите на ГЕРБ заявяват, че евроизборите са важни лично за тях, докато това твърдят 45% от избирателите на БСП.\nТрети се очертават ДПС с 13,3% и трима представители в ЕП. Относително сигурно е присъствието в европарламента и на ВМРО-БНД, които към момента вървят към 6,5% подкрепа на вота.\nПод чертата са „Воля – Българските родолюбци” (4,5%), „Демократична България” (4,3%), „Атака” (2%), „Патриоти за Валери Симеонов (2%) и „Коалиция за България” (1,8%).\n„Медиана”: Трудно е да се прогнозира кой ще е победител в евроизборите\nПо данни на агенцията разликата между ГЕРБ и БСП три дни преди вота е 1,3% в полза на управляващата партия\nОчакваната активност е между 26% и 32%, като според „Екзакта” в столицата тя ще е по-ниска от средната. „Извънредни събития и обстоятелства в дните до вота могат да отблъснат или да привлекат още избиратели”, предупреждават социолозите.\nСвиленски: С вота на недоверие искаме да покажем генезиса на корупцията\nБСП иска семейни ваучери по 600 лв. за почивка в България\nГлоба 300 лв. за депутатите без маски в пленарна зала


Стена ...та на плача ...ни\nБиблиотека 348 058 Избор на редактора\nПоезия 231 156 Проза 36 208 Есета 8 132 Журналистика 1 419 Преводи 12 872 Картини 19 426 Фотография 29 263 Колажи 4 670 Музика 3 482 Приложни Изкуства 1 069 Аудио Прочити 198 Аудио Публицистика 7\nАвтор Тема: Стена ...та на плача ...ни (Прочетена 43368 пъти)\n« -: 09 декември 2008, 19:59 »\nМда, драги откровенци, тази тема не е много моя, но надявам се, доста от вас са прочели, понякога действам и като пълномощник на Поли Джарова. Нея все още я задържа виелицата на Карибите и уж да се появи, все не се появява. Последно днес ме натовари с друга мисия, а аз като добро другарче, което помага на другарчето си при нужда - изпълнявам ...Ай стига съм се обяснявала, да си дойдем на думата...\nТази тема има следната идея, хем да се посмеем, хем да поразклатим пре-галеното си творческо его и да наместим пластовете на нивата на литературата в собствената ни къщичка, или пък на животното, което творим в сайта ...\nМоже и като игра да го обърнем ...\nНо предложението е - тук се публикуват творчески НЕ-Домислици - или коментари - недомислени ... Не е необходимо да посочваме автор, нито пък да даваме линкове към творбите...\nНо защо пък не да про-коментираме собствените си простотии ...\n« Последна редакция: 09 декември 2008, 20:08 от vitaniya »\nRe: Стен ... ата на плача ...ни\n« Отговор #1 -: 09 декември 2008, 20:05 »\nза да не се окажа в ролята на този дето викал - напред, пък стоял и чакал да се хвърлят всички напред, без той да го прави ...\nето нещо мен\nПотъна във море червено,\nморе от сълзи и от блясък.\nПропадна и звезда зелена\nго озари през звезден трясък.\nRe: Стена ...та на плача ...ни\n« Отговор #2 -: 09 декември 2008, 20:31 »\nАз пък ще посоча автора. Това е едно от първите ми стихотворения или опит за такова, публикувано в сайта. Аз лично смятам, че първо трябва да погледна из моите неща и да ги изложа тук, не се срамувам, даже ми е весело. Когато публикувах това в далечната 2006, ми беше казано:"Двойката е от мен. Без коментари!"\nСлънцето изгря вече,\nставам и кафето слагам.\nА една мисъл, като потече..\nи на листа я полагам.\nИскам да бъде стихче\nВ което да няма тревоги.\nДа не бъде като притча\nС поучителни истории...\nАми, това е... Мога да се самокритикувам, да се покажа и тук, пък здраве да е!!! Имам и още, но друг път.\n« Последна редакция: 09 декември 2008, 20:34 от kity »\n« Отговор #3 -: 09 декември 2008, 22:17 »\nна устните ми и\nраздвижи хлорофила в мен,\nПо миглите ти свирят херувими\n"Рапсодия в синьо".\n« Отговор #4 -: 09 декември 2008, 22:28 »\nна виртуалната ми\nприятелка Кралица Йосифова!\nИмаш си планета.\nИмам си и аз.\nДа, знам това!\nНо душа да има тя!\nЗа да й говоря!\nцвете ти поднасям.\nТанцът й такъв е\nРозата цъфти и\nКакто този стих\nИдвам от планета,\nроза и една мечта...\nПринцът съм сега.\nДа!... Така е.\nПринцът съм сега!\nИ ден след ден се сменят,\nи стих след стих...\nстудено ни е, или пък\nвъв ада-страст горим\nИ пеем пак през сълзи\nи живи сме, нали?...\nХватката желязна на\nСъдбата днес разчупваш.\nСловото е живо,\nдумите свободни литват...\nА духът ми пие от\nДнес поетите се срещат...\nНищо, че навън е зима,\nтези малко дългички, но са достойни за внимание\n« Отговор #5 -: 09 декември 2008, 22:42 »\nсигурно съм много проста, че нищо не разбрах от следното:\nПовехнали, нецъфтели мечтите,\nоткъснати без време от вятъра\nна оглозганите ни стремежи\nкъм шепа откраднати мигове\nот магическата надежда\nна не подредената правилност,\nот прежда на небрежност.\n« Отговор #6 -: 09 декември 2008, 23:04 »\nХей, сайтът не е само поезия! Ето ви един "бисер" от раздел "Есета". Ако някой си помисли, че това е съчинение, писано от първокласник, ще го разочаровам - авторът е на няколко пъти по седем и... /хванете се някъде да не паднете!/ дори има издадена книга, пълни с подобни шедьоври! А сега се насладете на пълния текст на есето!\nЕто, че отново е Коледа! Толкова се радвам.\nЗа мен Коледа е най-хубавият празник. Харесва ми, макар че е студено и вали сняг.\nПомня как - когато бях малък - се пусках с шейна и се радвах. Сега пък идва времето, когато ще се радвам на моето дете как си играе през зимата.\nЕ, какво да се прави - времето лети, но във всички нас остава един хубав спомен за Коледа. Време за игри, купони, танци и забавление.\nЧестита Коледа и Весела Нова Година на всички!"\n« Отговор #7 -: 09 декември 2008, 23:27 »\n"Вечер е, разхождам се из моята стая,\nсамотата ме обгръща, а какво да правя аз не зная,\nизлизам на моята тераса\nи взирам се в небето и неговата украса."\n« Отговор #8 -: 09 декември 2008, 23:52 »\nДяволът. Това съм аз.\nИ принадлежи ми\nтакива ги отбирам.\nИ в храма на разврата\nЗа жрица си готова.\nМоя цифрова икона.\nНе... това не ще\nе секс човешки.\nТи моите тъмни\nчувства ще лакираш.\nпари, сълзи, омраза.\nТова е семето, на\nтаз Земя посято.\nВ екстаз, поквара\nИзпивай ти кръвта\nИ на олтара мой\nразпъната ще бъдеш,\nгола, стенеща и\nплътта ти грешна\nсмеси се със мен...\nи моя код,\nзащото аз съм\n« Отговор #9 -: 10 декември 2008, 00:02 »\nШа прощавъти, мени ногу мъ`й срам, ама...\nи туй съм аз. Ма, `ку има смекчаващи вината обстоятелства- доста отдавна.\nПреди двайсетина годинки...\nПред мен си, а не мога да те видя…\nНапрягам поглед, вярвай! Но уви!\nВъв теб от всички искам да се скрия-\nда знам, че вече няма да боли.\nОпитвам се да вляза вътре в тебе,\nза да почувствам твойта топлина.\nОтдай поне частица и на мене-\nда не замръзна вънка на студа.\nПовярвай, мила-много си ми нужна!\nОчаквам те като камбанен звън.\nНе ме изхвърляй като вещ ненужна,\nне ме оставяй на студа отвън.\nЧе две сърца по-силно ще пулсират,\nа две ръце- по-здраво ще държат.\nОчите две ще гледат без да спират,\nа устните- ще пият без да спрат.\nПовярвай, мила! Трябваш ми! Това е\nпо-силно и от болка. Запомни-\nтакава обич всикиго ще смае.\nТакава обич вечна е! Нали?!\nДаже съм била в "мъжки род"!!! Явно ми е куцала яко "римата". Вай!!!\nНаправо съм фаворитка за "Куцият Пегас". Пожалете ме! Плиййз!!! Да не ме издъните, ей!\n« Отговор #10 -: 10 декември 2008, 00:58 »\nТи сам това скрои и знам не съжаляваш\nВ капана ти се хванах аз наивно\nНо ето че измъквам се оттам да ме прощаваш\nИ хоризонта нов откривам аз активно...\n« Отговор #11 -: 10 декември 2008, 08:57 »\nТакааааа, да видим... Започвам с нещо мое Много да не ми се смеете... Това е творение от тийнейджърските ми години\n"Със всеки залез нещо си отива,\nумира, там във вечността!\nИ този вечен кръговрат не спира -\nс утрото се ражда мъдростта!\nУмира със залеза и любовта,\nумира, но се ражда вяра,\nче може би живота не свършва със смъртта,\nа нещо свято там остава!\nОстава вярата във по-добро,\nв това, че някой тайно те обича\nи може би си струва този мой живот\nда си го върна и обичам.\nСлед всеки залез идва ново утро,\nслед всяка болка идва любовта,\nслед всяка малка смърт,\nсе раждаш, заедно с живота!"\nп.п Само да добавя, че много се смях на някои "нещица" в темата... Знам, че не е редно да ми е смешно, но едва се въздържам...\n« Последна редакция: 10 декември 2008, 09:01 от Jane_d »\n« Отговор #12 -: 10 декември 2008, 10:26 »\nНе съм Христос!\nнежна като стих..\nПеперуда и фантазия\nпосрещам в този миг!\nИма ли те, или те няма?\nНо във цифрите, е скрит\nПоетеса си добра!\nТу във полет, ту във страст\nчовешка, а дори и в грешки..\nСладка си магия, нежност\nТи си Магдалена..\nНо Христос не искам да съм аз..\nНай-красивото си-лунно цвете.\nИ поднасям ти мечти\nочарован и огрян..\nИзпила си отново,\nи отговорът на горното:\nБлагодаря на Бога, че ме срещна с Теб!\nНе на живо..а във виртуала!\nНо не на всеки таз награда му се дава!\nИ не искам Ти да си Христос...\nкръста, вече хич не ти приляга!\nТи си новият ми Бог...\nс най-красиво име...\nказвам му Любов!\nБлагодаря ти, ... !*\nБлагодаря, на Бога, че си с нас!\nОбичам те и аз!\n* и аз не зная защо скрих името\n« Отговор #13 -: 10 декември 2008, 10:55 »\nха ха, Доре, добро попадение\nАйде да нахраним и едно щастие, белким се засити\nИ моето щастие отлитна!\nОткъде да взема храна... откъде?\nМоето щастие е ненаситно,\nнепрекъснато иска да яде.\nАз режа от себе си, режа...\nзащото от глад умира то.\nИ мене ме подлудява копнежа,\nвърху крилете му да летя.\nЩастието трябва да се храни - уви,\nаз режа и плача, но няма как.\nУмирам от свойте живи рани,\nа щастието умира от глад.\nТака е устроен светът,\nно вечно ли ще бъде така?!\nЕдни наготово да вървят по пътя,\nа други - да прокарват сами пътя?\n« Отговор #14 -: 10 декември 2008, 11:26 »\n"Житейската салата с морска сол поръсих\nи кръстих я дори на теб.\nНарекох я с твоето познато име,\nза да не хапна повече от нея"\nВтрещих се! Явно нищо не разбирам от... метафори...


Tides From Nebula & Sativa - 17 Октомври 2016 - Live & Loud - RockTheNight.eu Tides From Nebula & Sativa - 17 Октомври 2016 - Live & Loud - RockTheNight.eu\nHome Events Tides From Nebula & Sativa – 17 Октомври 2016 – Live & Loud\nTides From Nebula & Sativa – 17 Октомври 2016 – Live & Loud\nTides From Nebula пристигат на 17-ти октомври за концерт в клуб Live & Loud в София\nTides From Nebula определено е най-популярната полска инструментална прогресив пост-рок /пост-метъл група с голям международен опит. През последните 8 години те издават албуми и постоянно са на турнета. След издаването на 3 студийни албума и представянето на 500+ концерта по целия свят, настъпи моментът за албум №4 – „Safehaven“. Ето и няколко думи от TFN:\n„Това ще бъде 4-тият албум и сме изключително щастливи, че можем да го споделим с почитателите си. В миналото сме работили с именити продуценти, които ни научиха на толкова много неща, че този път се почувствахме готови сами да се нагърбим с тази функция. Творческият процес протече плавно и спонтанно, подобно на този при дебютния ни албум. Убедени сме, че ще чуете всичко това. Честност, тъмнина, познания и енергия.“\nСъпорт на Tides From Nebula ще бъде родната сайкъделик/спейс/прогресив рок банда Sativa.\nSativa ще излезе отново пред публика след няколкомесечно затишие и за първи път на сцената на клуб Live & Loud. За последно групата свири извън пределите на страната, като взе участие в Dope Psych Fest в Атина.\nСъздадена през пролетта на 2012 г., Sativa засега има в актива си едно ЕР, озаглавено 100 Years After Never (2014). Песните от него, както и още няколко инструментални композиции – всички изцяло авторски, съставляват концертния репертоар на групата. Sativa се състои от Николай Славов (бас), Недко Славов (китара), Радостин Спасов (китара) и Росен Рангелов (ударни).\n100 броя билети са в продажба в мрежата на ETicketsMall и онлайн на http://WWW.LIVEANDLOUD.NET на цена 15 лв., а в деня на събитието ще се продават само на входа на клуба, но на по-висока цена. Бройката им е ограничена и препоръчваме да се подсигурите навреме.


store.bg - EQ Емоционална интелигентност за всеки - Стефани Вермюлин - 📕 книга\nКниги Психология и философия Самоусъвършенстване EQ Емоционална интелигентност за всеки -...\nЕмоционална интелигентност означава емоционална зрялост. Тя представлява способността да възприемаме, да разпознаваме и да управляваме своите чувства, което предопределя поведението на всеки от нас.\nЕмоционалната интелигентност е равнозначна на "човешка ефективност" - тя е основата за постигането на успех във всички сфери на живота чрез усвояването на здравословни емоционални и социални умения. Всяко постижение изисква помощ, идеи или информация от хората край нас. Ако желаем подкрепата им, първо би трябвало да се научим да контролираме себе си. Самоконтролът означава да се освободим от старите емоционални навици, придобити още в детството, и няма нищо общо с потискането на чувствата.\nЗа да оцените книгата "EQ Емоционална интелигентност за всеки", изберете цифрата отговаряща на Вашата оценка по десетобалната система:\nПромяна на психиката с възрастта\nИзползваните в представянето на книга "EQ Емоционална интелигентност за всеки - Стефани Вермюлин" текстови, графични и други материали са собственост на носителите на авторските им права.


Оферти за налични хотели в West Park\nParkview Hotel And Guest House...Толкова ниска/о колкото78 BGN The Eccleston Arms - A Boutique Hotel...Толкова ниска/о колкото Още райони в Сейнт Хелънс\nНад 1 150 000 обекта в цял свят и добавяне на нови ежедневно Доверяват ни се повече от 30 500 000 удовлетворени потребители Ценова гаранция на Agoda Над 12 милиона коментари от потребители на Agoda Възможности за настаняване в повече от 58 000 града в цял свят Забележителности в West Park Паметници и забележителности\nWest Park осигурява перфектното съчетание на спокойствие и възможност за забавления във вълнуващия град Сейнт Хелънс. Заради множеството си атракции, тази най-посещавана част на града няма да престане да ви удивява. West Park предлага известни забележителности, чудесни ресторанти и множество вълнуващи развлечения. Лесно ще намерите най-добрата оферти на уеб сайта на Agoda.com, който предлага евтини хотели в West Park, а също и в други части на Сейнт Хелънс. Разгледайте пълния списък от хотели и намерете най-подходящото за Вас място. За да намерите най-добрите хотелски оферти в West Park, просто въведете датите на Вашето пътуване в полето на търсачката.\nОтличени хотели в West Park, Сейнт Хелънс\nРайон: West Park\nУдобно проектиран като за бизнесмени така и за почиващи туристи, The Eccleston Arms Hotel е идеално...\nХотели в West Park: Parkview Hotel And Guest House\nИнтересни места в West Park: Inglenook FarmBella Pizza